National Basketball Association
NBA (angl. National Basketball Association, Nacionalinė krepšinio asociacija) – profesionali Šiaurės Amerikos krepšinio lyga, įkurta 1946 m. Lygoje žaidžia JAV ir Kanados klubai (Kanada turėjo du klubus, tačiau dabar turi vieną). NBA žaidėjai yra vieni iš labiausiai apmokamų sportininkų pagal metines algas visame pasaulyje. Dabartinėje NBA emblemoje vaizduojamas Džerio Vesto, pravarde „Mr. Clutch“, siluetas.